21 वार्डों में 154 सफाईकर्मी, काम नहीं करते 100 भी
नगरपरिषद शहर की सफाई को लेकर कितनी सजग है इस बात का अंदाजा शहर सफाई व्यवस्था को देखकर लगाया जा सकता है। कहने को तो परिषद के पास नगर के 21 वार्डों की सफाई के लिए कच्चे-पक्के 154 कर्मचारी लगाए हुए हैं। लेकिन सफाई का जिम्मा करीबन 100 लोगों पर ही है। बाकी कर्मचारी या तो छुट्टी पर रहते हैं या फिर अन्य कार्यों में उलझे रहते हैं। नगरवासी ठीक से सफाई होने और गली मोहल्लों में गंदगी के ढेर लगे होने से परेशान हैं।
सरकार ने भले ही जिला मुख्यालय बना दिया हो। लेकिन ग्राउंड में आज भी शहर के हालात सही नहीं हैं। स्वच्छता को लेकर सरकार कितनी भी हुंकार भरती रहे। सफाई जिस ढंग से होगी उसे नगर परिषद अधिकारी या फिर कर्मचारी तय करते हैं। इन दिनों शहर की सफाई व्यवस्था चरमराई हुई है। एक तो सफाई कर्मचारियों का कोई समय ही नहीं है बाजारों में सफाई करने को लेकर।
कई बाजारों में तो कर्मचारी दोपहर में सफाई करते हैं जब दुकानों पर ग्राहक होने हैं। बाजार खुलने के बाद की जाने वाली सफाई से धूल उड़ उड़कर दुकानों में जाती रहती है या फिर इससे राहगीर परेशान रहते हैं। वहीं गली मोहल्लों में भी सफाई का तो कोई समय है और हीं कूड़ा उठाने का निश्चित टाइम। कर्मचारियों का मूढ़ करता है उस समय ये लोग सफाई करते हैं।
कई कर्मचारी अन्य कार्यों पर
नपने शहर की सफाई व्यवस्था को सुचारू बनाए रखने के लिए 62 पक्के कर्मचारी हैं और 92 कर्मचारियों को डीसी रेट पर लगाया है। नगर में कुछ 21 वार्ड हैं। इस तरह से 21 वार्डों के लिए 154 कर्मचारी पर्याप्त नहीं हैं। इतना ही नहीं इन कर्मचारियों की अगर बात करें तो इनमें से हर रोज करीबन 15 कर्मचारी छुट्टी पर रहते हैं। सूत्रों की मानें तो करीबन तीन दर्जन कर्मचारियों में से कुछ को अन्य कार्यों पर लगाया हुआ है तथा कुछ कर्मचारी हाजिरी लगाकर कहां रहते हैं विभाग को ही नहीं पता होता।
जगह संख्या
रोजगार्डन10
दरोगा हेल्पर 05
ट्रैक्टर-ट्रॉली चालक 04
थ्री व्हीलर 02
कार्यालय 04
रोडर चालक 01
यहां के हालात बद से बदतर
शहरके बीचोंबीच बने लघु सचिवालय के पीछे, बधवाना गेट, चरखी दरवाजा, वैश्य कन्या स्कूल के पास, चंपापुरी स्थित रोहतक रोड, कॉलेज रोड, पुरान सिविल अस्पताल, रोहतक रोड आदि समेत अनेक जगहों पर गंदगी की भरमार है। इन क्षेत्रों में गंदगी के ढेर लगे रहने से लोगों को भारी परेशानियों का सामना करना पड़ता है।
^फिलहाल नई भर्तियां नहीं होने के कारण विभाग के पास कर्मचारियों की कमी है। ऐसे में अन्य कार्यों के लिए सफाई कर्मचारियों को लगाया है। फिर भी शहर की सफाई व्यवस्था को लेकर नप सजग है। अगर कूड़े के ढेर हैं तो उन्हें जल्द उठवा दिया जाएगा।\\\'\\\' संजययादव, सचिव, नगर परिषद
bho_Deva hin_Deva hin_Deva hin_Deva hin_Deva hin_Deva hne_Deva awa_Deva mar_Deva bho_Deva kas_Deva npi_Deva hne_Deva hin_Deva hin_Deva hin_Deva